
V skladu z 21. členom Zakona o javnem naročanju (ZJN-3) (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23, 88/23 – ZOPNN-F in 83/25 – ZOUL) Ministrstvo za notranje zadeve in javno upravo (naročnik) poziva potencialne ponudnike k oddaji ponudbe za izvajanje usposabljanja

	Oznaka naročila
	430-224/2026-3130

	Predmet naročila
	Izvajanje storitev usposabljanja javnih uslužbencev – izbor izvajalcev za izvedbo sklopa usposabljanj 
»Osebne in profesionalne veščine javnih uslužbencev« za obdobje do porabe načrtovanih sredstev oziroma ne dlje kot do 31. 12. 2027 v skladu s specifikacijami v prilogi


	Naziv naročnika
	Ministrstvo za notranje zadeve in javno upravo

	Naslov naročnika
	Štefanova ulica 2, 1501 Ljubljana

	Naslov za postavljanje vprašanj
	gp.mju@gov.si



Opis naročila
Predmet naročila je izvajanje sklopa usposabljanj »Osebne in profesionalne veščine javnih uslužbencev«. Specifikacije naročila so razvidne iz Priloge 1 – Specifikacija sklopa usposabljanj.

Javno naročilo sofinancirata Republika Slovenija in Evropska unija iz Evropskega socialnega sklada plus, v okviru operacije »Usposabljanje javnih uslužbencev za kompetence prihodnosti«.

Pogoji in kriteriji za izbor ponudbe
Za izvajanje posameznega usposabljanja iz sklopa usposabljanj bodo izbrani največ štirje izvajalci, razen za usposabljanje Učinkovita komunikacija v zahtevnih situacijah, kjer bo izbranih največ pet izvajalcev.

Vsak posamezni izvajalec lahko kandidira samo pri enem ponudniku.

V primeru, da bo ponudb, ki bodo izpolnjevale vse zahtevane pogoje za posamezno usposabljanje, več od načrtovanega števila izbranih izvajalcev, bo naročnik ponudbe točkoval in razvrstil glede na izpolnjevanje dodatnih kriterijev iz točk 2.1 in 2.2 ter izbral izvajalce usposabljanj (avtor/strokovni izvajalec), ki bodo prejeli največje število točk. Če bo več izvajalcev usposabljanj po dodatnih kriterijih prejelo enako število točk, bo naročnik izbral vse izvajalce, ki bodo dosegli enako število točk.

1. Pogoji, ki jih mora izpolnjevati ponudnik:
1.1 Izvajalci usposabljanja morajo:
· imeti najmanj izobrazbo, ki ustreza ravni izobrazbe, pridobljene po študijskih programih za pridobitev izobrazbe prve stopnje; 
· imeti delovne oziroma strokovne izkušnje na področju, za katero oddajajo ponudbo v obdobju zadnjih 3 let pred rokom za oddajo ponudbe;
· izkazati vsaj 3 izvedbe usposabljanja odraslih v obdobju zadnjih 3 let pred rokom za oddajo ponudbe;
· [bookmark: _Hlk121836286]izkazati, da niso zagrešili hujše kršitve poklicnih pravil, zaradi česar je omajana njihova integriteta;
· znati slovenski jezik. 
DOKAZILO: izpolnjena Priloga 2 – obrazec »Ponudba_fizične osebe« oziroma Priloga 2c – obrazec »Življenjepis izvajalca_pravne osebe«

1.2 Ponudnik se mora strinjati s ceno za izvedbo seminarja/delavnice/usposabljanja na daljavo na pedagoško uro. Cene so določene s strani Ministrstva za notranje zadeve in javno upravo in so objavljene na spletni strani ministrstva: https://ua.gov.si/o-nas/za-izvajalce-usposabljanj/.  
DOKAZILO: izpolnjena Priloga 2 – obrazec »Ponudba_fizične osebe« oziroma Priloga 2a – obrazec »Ponudba_pravne osebe«

2. Točkovanje kriterijev – dodatno se priznajo točke:
2.1 Izvajalcu za izkušnje z izvajanjem usposabljanj odraslih v obdobju zadnjih 3 let pred rokom za oddajo ponudbe na področju, za katero ponudnik oddaja ponudbo (reference): 
· 5 točk za 4 do 10 izvedenih usposabljanj v trajanju najmanj 4 pedagoške ure,
· 10 točk za 11 do 20 izvedenih usposabljanj v trajanju najmanj 4 pedagoške ure in 
· 20 točk za več kot 20 izvedenih usposabljanj v trajanju najmanj 4 pedagoške ure.

2.2 Izvajalcu za načrt izvedbe usposabljanja s časovno opredelitvijo vsebin in metod izvedbe: 
· do 30 točk za raznolikost in inovativnost izvedbe (ocenjevala se bo struktura poteka usposabljanja, uporabljene oblike in metode dela, raznolikost uporabljenih oblik in metod dela, vloga izvajalca usposabljanja) ter za celovitost izobraževalnega procesa (upoštevanje faz izobraževalnega procesa, aktivnosti izvajalca in udeleženca v posamezni fazi).
[bookmark: _Hlk11915422]DOKAZILO: izpolnjena Priloga 3 – obrazec »Izpolnjevanje kriterijev«.

	Priloge, ki jih mora predložiti ponudnik
	Izpolnjene in podpisane naslednje priloge:
· Priloga 2 – obrazec »Ponudba_fizične osebe«;
· Priloga 2a – obrazec »Ponudba_pravne osebe«;
· Priloga 2b – obrazec »Izjava o udeležbi v lastništvu ponudnika«;
· [bookmark: _Hlk11915335]Priloga 2c – obrazec »Življenjepis izvajalca_pravne osebe« za vsakega izvajalca;
· Priloga 3 – obrazec »Izpolnjevanje kriterijev« za vsakega izvajalca in vsako posamezno usposabljanje;
· Priloga 4 – obrazec »Izjava Novela ZIntPK«.

	

	Okvirni rok sprejema odločitve o oddaji naročila

	Najkasneje 30 dni po končanem zbiranju ponudb.
	

	Rok plačila
	Za sklenjene pogodbe: V skladu z 32. členom ZIPRS2627(Uradni list RS, št. 95/25 in 112/25 – ZJF-K).
	

	Rok za predložitev ponudb
	
1. 9. 2026 do 14.00

	

	Morebitna vprašanja ponudnikov 

	Naročnik jih sprejema na naslov gp.mju@gov.si, ponudniki jih lahko postavljajo do 26. 8. 2026 do 14.00.

	

	Način oddaje ponudb

	Po elektronski pošti.

	

	Naslov za prejem ponudb
	gp.mju@gov.si
	




Dodatna obvestila:
Izbrani  ponudnik bo pred sklenitvijo pogodbe v vrednosti nad 10.000 eurov brez DDV dolžan naročniku zaradi zagotovitve transparentnosti posla in preprečitve korupcijskih tveganj podati izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe. Obrazec izjave je v prilogi 2b.

V skladu z Zakonom o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri, v nadaljevanju ZIntPK), vas v povezavi z institutom omejitev poslovanja opozarjamo na peti odstavek 35. člena, ki navaja, da mora fizična oseba oziroma  odgovorna oseba poslovnega subjekta v postopku podeljevanja koncesije, sklepanja javno-zasebnega partnerstva podati pisno izjavo, da fizična oseba oziroma poslovni subjekt ni povezan s funkcionarjem in po njenem vedenju tudi ni povezan z družinskim članom funkcionarja na način, določen v prvem odstavku 35. člena ZIntPK. Obrazec izjave je v prilogi 4.  

Naročnik upošteva in opredeljuje klavzulo iz osmega odstavka 90. člena Zakona o javnem naročanju (ZJN-3) (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23, 88/23 – ZOPNN-F in 83/25 – ZOUL), v delu, ki določa, da: »lahko naročnik do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča. Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila ali okvirnega sporazuma, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti ponudnike ali kandidate.«


Priloge povabila:
Priloga 1 – Specifikacija sklopa usposabljanj »Osebne in profesionalne veščine javnih uslužbencev«
Priloga 2 – obrazec »Ponudba_fizične osebe«
Priloga 2a – obrazec »Ponudba_pravne osebe«
Priloga 2b – obrazec »Izjava o udeležbi v lastništvu ponudnika«
Priloga 2c – obrazec »Življenjepis izvajalca_pravne osebe«
Priloga 3 – obrazec »Izpolnjevanje kriterijev«
Priloga 4 – obrazec »Izjava Novela ZIntPK«

